CELEX: 52017PC0496
Language: el
Date: 2017-09-26
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Ιταλίας– EGF/2017/004 IT/Almaviva

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.9.2017
            COM(2017) 496 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Ιταλίας– EGF/2017/004 IT/Almaviva
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής «κανονισμός ΕΤΠ»).
            
            
               2.Στις 9 Μαΐου 2017, η Ιταλία υπέβαλε την αίτηση EGF/2017/004 IT/Almaviva για χρηματοδοτική συνεισφορά από το ΕΤΠ, μετά τις απολύσεις
                  2
                στην Almaviva Contact SpA στην Ιταλία.
            
            
               3.Ύστερα από αξιολόγηση της εν λόγω αίτησης η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2017/004 IT/Almaviva
                     
                  
               
                     
                        Κράτος μέλος
                     
                  
                  
                     
                        Ιταλία
                     
                  
               
                     
                        Οικεία/-ες περιφέρεια/-ες (επίπεδο NUTS 2
                           3
                        ) 
                     
                  
                  
                     
                        Lazio (ITI4)
                     
                  
               
                     
                        Ημερομηνία υποβολής της αίτησης
                     
                  
                  
                     
                        9 Μαΐου 2017
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        9 Μαΐου 2017
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        23 Μαΐου 2017
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        4 Ιουλίου 2017
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        26 Σεπτεμβρίου 2017
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Almaviva Contact Spa
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (Κλάδος NACE αναθ. 2)
                           4
                        
                     
                  
                  
                     
                        Κλάδος 82 (Διοικητικές δραστηριότητες γραφείου, γραμματειακή υποστήριξη και άλλες δραστηριότητες παροχής υποστήριξης προς τις επιχειρήσεις)
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        30 Δεκεμβρίου 2016 – 30 Απριλίου 2017
                     
                  
               
                     
                        Αριθμός απολύσεων κατά την περίοδο αναφοράς α) 
                     
                  
                  
                     
                        1 610
                     
                  
               
                     
                        Αριθμός απολύσεων πριν ή μετά την περίοδο αναφοράς β)
                     
                  
                  
                     
                        36
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 646
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 646
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        1 610
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        5 355 950
                     
                  
                  
                     
                  
               
                     
                        Προϋπολογισμός για την κινητοποίηση του ΕΤΠ
                           5
                         (σε EUR) 
                     
                  
                  
                     
                        223 000
                     
                  
                  
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        5 578 950
                     
                  
                  
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        3 347 370
                     
                  
                  
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Ιταλία υπέβαλε την αίτηση EGF/2017/004 IT/Almaviva εντός 12 εβδομάδων από την ημερομηνία κατά την οποία πληρούνταν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 9 Μαΐου 2017. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από την Ιταλία στις 23 Μαΐου 2017. Οι εν λόγω συμπληρωματικές πληροφορίες παρασχέθηκαν εντός έξι εβδομάδων. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 26 Σεπτεμβρίου 2017. 
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 646 εργαζομένους που απολύθηκαν από την Almaviva Contact Spa. Η επιχείρηση δραστηριοποιείται στον οικονομικό τομέα που ταξινομείται σύμφωνα με τη NACE αναθ. 2 κλάδος 82 (Διοικητικές δραστηριότητες γραφείου, γραμματειακή υποστήριξη και άλλες δραστηριότητες παροχής υποστήριξης προς τις επιχειρήσεις). Οι απολύσεις εντοπίζονται στην περιφέρεια Λάτσιο (ITI4), επιπέδου NUTS 2.
            
            
               Κριτήρια παρέμβασης
            
            
               6.Η Ιταλία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή αυτοαπασχολούμενων των οποίων διεκόπη η δραστηριότητα.
            
            
               7.Η τετράμηνη περίοδος αναφοράς για την αίτηση είναι από τις 30 Δεκεμβρίου 2016 έως τις 30 Απριλίου 2017.
            
            
               8.Κατά την περίοδο αναφοράς απολύθηκαν 1 610
                  6
                εργαζόμενοι από την Almaviva.
            
            
               Υπολογισμός των απολύσεων και των περιπτώσεων παύσης επιχειρηματικής δραστηριότητας
            
            
               9.Οι 1 610 απολύσεις κατά την περίοδο αναφοράς έχουν υπολογιστεί από την ημερομηνία ντε φάκτο καταγγελίας της σύμβασης απασχόλησης ή της λήξης της.
            
         
         
            
               Επιλέξιμοι δικαιούχοι
            
            
               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 36 εργαζόμενοι που απολύθηκαν μετά την περίοδο αναφοράς των τεσσάρων μηνών. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς
                  7
               .
            
            
               11.Κατά συνέπεια, οι επιλέξιμοι δικαιούχοι είναι συνολικά 1 646.
            
            
               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009
            
            
               12.Προκειμένου να αποδείξει τη σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009, η Ιταλία, παραπέμποντας σε μελέτη του ιταλικού κοινοβουλίου σχετικά με τις εργασιακές σχέσεις σε τηλεφωνικά κέντρα στην Ιταλία
                  8
               , ισχυρίζεται ότι οι επιπτώσεις της οικονομικής και χρηματοπιστωτικής κρίσης δεν φαίνεται να έχουν οδηγήσει σε μείωση της ζήτησης για υπηρεσίες μάρκετινγκ και συνδρομής προς τους αγοραστές αγαθών και υπηρεσιών, αλλά έχει επηρεάσει σημαντικά την προσφερόμενη αμοιβή για τις υπηρεσίες αυτές (πίεση στις τιμές), με προφανείς αρνητικές επιπτώσεις στα περιθώρια κερδοφορίας των παρόχων υπηρεσιών. Οι περιορισμοί που επιβάλλονται από την κρίση και την ανάγκη εξορθολογισμού των δαπανών για την απόκτηση αγαθών και υπηρεσιών έχουν συχνά οδήγησει στην ανάθεση συμβάσεων με βάση τη μέγιστη παρεχόμενη έκπτωση επί των τιμών. Αυτό είχε άμεσο αντίκτυπο στον κύκλο εργασιών των φορέων παροχής υπηρεσιών που έβαινε μειούμενος κατά την περίοδο 2011-2016. Ο κλάδος των τηλεφωνικών κέντρων επιβεβαιώνοντας τη φήμη του περί χαμηλής κερδοφορίας, σημείωσε πτώση του ακαθάριστου κέρδους εκμετάλλευσης (από 5,7 % το 2013 σε 3,8% το 2014)
                  9
               . Κατά την ίδια περίοδο, η απόδοση ιδίων κεφαλαίων επίσης επιδεινώθηκε, από 9,4 % σε -6,3 %
                  10
               .
            
            
               13.Οι περισσότερες θέσεις εργασίας στον κλάδο των τηλεφωνικών κέντρων βρίσκονται σε επιχειρήσεις που ενεργούν για λογαριασμό τρίτων (επιχειρήσεις ή δημόσιες διοικήσεις). Ως εκ τούτου, οι θέσεις αυτές είναι εξαιρετικά εκτεθειμένες στις διακυμάνσεις της ζήτησης υπηρεσιών των τηλεφωνικών κέντρων και στον ανταγωνισμό μεταξύ των παρόχων υπηρεσιών. Επιπλέον, μία από τις ιδιαιτερότητες του κλάδου είναι ότι η συντριπτική πλειονότητα των δαπανών παραγωγής (μεταξύ 70 και 80 τοις εκατό του συνολικού κόστους
                  11
               ) είναι το κόστος του εργατικού δυναμικού που παρέχει την υπηρεσία. 
            
            
               14.Σε ένα πλαίσιο αντίξοων συνθηκών (όπως η οργάνωση προσκλήσεων υποβολής προσφορών με συμπίεση των τιμών, η πτώση των πωλήσεων και της κερδοφορίας, η κατακόρυφη πτώση του αντιτίμου των υπηρεσιών, και η ανάγκη να μειωθεί το βάρος των δαπανών προσωπικού στο συνολικό κόστος παραγωγής), η λύση που συχνά υιοθετείται από τις επιχειρήσεις που δραστηριοποιούνται στον εν λόγω κλάδο ήταν η μετεγκατάσταση σε χώρες με φθηνότερο κόστος εργασίας, παρεμβάσεις στο κόστος του εργατικού δυναμικού ή το κλείσιμο. Κατά τη διάρκεια της περιόδου από το 2009 έως το 1ο τρίμηνο του 2014 το ένα τρίτο των επιχειρήσεων του κλάδου διέκοψε τις δραστηριότητές του και στη μεγάλη πλειονότητά τους μέσω διαδικασιών αφερεγγυότητας
                  12
               .
            
            
               15.Μέχρι σήμερα, ο κλάδος των διοικητικών δραστηριοτήτων γραφείου, γραμματειακής υποστήριξης και άλλων δραστηριοτήτων παροχής υποστήριξης προς τις επιχειρήσεις —στoν οποίο ανήκουν οι δραστηριότητες των τηλεφωνικών κέντρων— αποτέλεσε αντικείμενο δύο αιτήσεων ΕΤΠ, μία με βάση την παγκοσμιοποίηση του εμπορίου
                  13
                και η παρούσα με βάση την παγκόσμια χρηματοπιστωτική και οικονομική κρίση. 
            
            
               Γεγονότα που οδήγησαν στις απολύσεις και την παύση δραστηριότητας
            
            
               16.Τα γεγονότα που οδήγησαν στις απολύσεις αυτές είναι η πτώση των εσόδων, που μειώθηκαν κατά περισσότερο από 45 % στο κέντρο εργασιών της Almaviva στη Ρώμη το 2015 σε σύγκριση με το 2011 σε συνδυασμό με την αρνητική έκβαση των διαπραγματεύσεων με την RSU
                  14
                το 2016 και την απόρριψη του σχεδίου να ευθυγραμμιστεί το κόστος εργασίας στο κέντρο της Almaviva στη Ρώμη με άλλα κέντρα της Almaviva στην Ιταλία, το οποίο περιελάμβανε την προσωρινή μείωση του εργατικού κόστους και την αύξηση της απόδοσης και της παραγωγικότητας. Αυτό είχε ως αποτέλεσμα το κλείσιμο του κέντρου της Ρώμης και 1 646 απολύσεις.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               17.Οι απολύσεις στην Almaviva σημειώθηκαν σε περιφερειακό και τοπικό πλαίσιο (Λάτσιο και Ρώμη), όπου οι μαζικές απολύσεις —όπως σ’ αυτή την περίπτωση περισσότερων από 1 600 άτομα και κυρίως γυναικών— θα πλήξει την περιφερειακή και τοπική οικονομία. Επιπλέον, οι απολύσεις έλαβαν χώρα σε ένα οικονομικό πλαίσιο που παρουσιάζει σταδιακή ανάκτηση της ζωτικότητας, ιδίως τα δύο τελευταία έτη (2014-2016), μετά τις μεγάλες δυσκολίες που προέκυψαν από την οικονομική και χρηματοπιστωτική κρίση. Η ανάκαμψη αυτή διατρέχει τον κίνδυνο να σταματήσει ή να διακοπεί ως αποτέλεσμα των μαζικών απολύσεων που απορρέουν είτε από τη μεταφορά σε τρίτες χώρες εκτός ΕΕ ή από άλλους παράγοντες, όπως είναι εν προκειμένω η κάμψη των τιμών υποβολής προσφορών, η συμπίεση του αντιτιμου των υπηρεσιών κλπ. Συνεπώς, η διάθεση ενεργών δράσεων στην αγορά εργασίας και υπηρεσιών, όπως αυτές που συγχρηματοδοτούνται από το ΕΤΠ, θα έχει μεγάλη σημασία ώστε να συνοδευτεί καλύτερα η επανένταξη των εργαζομένων στην απασχόληση.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               18.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 1 610. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός στοχευόμενων
                           δικαιούχων 
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        334
                     
                  
                  
                     
                        (20,7 %)
                     
                  
               
                     
                  
                  
                     
                        Γυναίκες:
                     
                  
                  
                     
                        1 276
                     
                  
                  
                     
                        (79,3 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        1 568
                     
                  
                  
                     
                        (97,4 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        42
                     
                  
                  
                     
                        (2,6 %)
                     
                  
               
                     
                        Ηλικιακή ομάδα:
                     
                  
                  
                     
                        άτομα 15-24 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        άτομα 25-29 ετών:
                     
                  
                  
                     
                        4
                     
                  
                  
                     
                        (0,2 %)
                     
                  
               
                     
                  
                  
                     
                        άτομα 30-54 ετών:
                     
                  
                  
                     
                        1 371
                     
                  
                  
                     
                        (85,2 %)
                     
                  
               
                     
                  
                  
                     
                        άτομα 55-64 ετών:
                     
                  
                  
                     
                        223
                     
                  
                  
                     
                        (13,9 %)
                     
                  
               
                     
                  
                  
                     
                        άνω των 64 ετών
                     
                  
                  
                     
                        12
                     
                  
                  
                     
                        (0,7 %)
                     
                  
               
               Επιλεξιμότητα των προτεινόμενων δράσεων
            
            
               19.Οι εξατομικευμένες υπηρεσίες που πρόκειται να παρασχεθούν στους απολυμένους εργαζόμενους συνίστανται στις εξής δράσεις: 
            
            
               Δράσεις για τις οποίες ζητείται συγχρηματοδότηση από το ΕΤΠ:
            
            
               –Εξατομικευμένος προσανατολισμός: Αυτό περιλαμβάνει την αξιολόγηση των δεξιοτήτων, ανάλυση των επαγγελματικών χαρακτηριστικών των εργαζομένων και τον σχεδιασμό της εξατομικευμένης διαδρομής επανένταξης, καθώς και της διαδικασίας εγγραφής.
            
         
         
            
               –Αναζήτηση εργασίας. θα περιλαμβάνει εντατική αναζήτηση εργασίας, συμπεριλαμβανομένης της αναζήτησης ευκαιριών απασχόλησης και της αντιστοίχησης προσφοράς και ζήτησης εργασίας σε τοπικό και περιφερειακό επίπεδο.
            
            
               –Κατάρτιση, επανακατάρτιση και επαγγελματική κατάρτιση. Στους συμμετέχοντες θα προσφερθεί επαγγελματική κατάρτιση με στόχο την επανεκπαίδευση ή την αναβάθμιση των δεξιοτήτων των εργαζομένων, για να ανταποκριθούν στις ευκαιρίες απασχόλησης που διαπιστώθηκαν κατά την εντατική αναζήτηση εργασίας.
            
            
               –Κουπόνι επαναπασχόλησης που θα χορηγεί ποσό το οποίο πρέπει να δαπανηθεί στην εντατική αναζήτηση θέσης εργασίας σε διαπιστευμένους παρόχους υπηρεσιών (του δημόσιου ή του ιδιωτικού τομέα). Αντικατοπτρίζοντας την απασχολησιμότητα του εργαζομένου, η αξία του κουπονιού μπορεί να ποικίλλει μεταξύ 500 και 5 000 EUR. Οι πάροχοι υπηρεσιών θα πρέπει να αμείβονται με βάση την απασχολησιμότητα του εργαζομένου και το είδος της συναφθείσας σύμβασης, με ποσά που κυμαίνονται από 500 έως 2 500 EUR για σύμβαση ορισμένου χρόνου τουλάχιστον έξι μηνών και από 1 000 έως 5 000 EUR για συμβάσεις αορίστου χρόνου. Εφόσον δεν καταστεί δυνατόν να βρεθεί λύση για τον απολυμένο εργαζόμενο, ο πάροχος υπηρεσιών θα λαμβάνει ένα καθορισμένο ποσό (αμοιβή για υπηρεσίες) ανά συμμετέχοντα. Η αμοιβή για τις υπηρεσίες δεν μπορεί να υπερβαίνει το ποσό των 106,5 EUR.
            
            
               –Υποστήριξη για την ανάπτυξη της επιχειρηματικότητας. Μία ευρεία δέσμη μέσων υποστήριξης διατίθενται στους απολυμένους εργαζόμενους που προτίθενται να ιδρύσουν δικές τους επιχειρήσεις.
            
            
               –Συνεισφορά για τη σύσταση επιχείρησης. Οι εργαζόμενοι που ξεκινούν δική τους επιχείρηση θα λαμβάνουν έως 15 000 EUR για την κάλυψη των δαπανών σύστασης, τις επενδύσεις σε πάγια περιουσιακά στοιχεία και τις τρέχουσες δαπάνες.
            
            
               –Επιστροφή εξόδων για φροντιστές εξαρτώμενων προσώπων μέχρι και 1 700 EUR. Αυτή η συνδρομή αποσκοπεί στην κάλυψη των πρόσθετων δαπανών που αντιμετωπίζουν οι συμμετέχοντες με ευθύνες φροντίδας (παιδιών, ηλικιωμένων, ατόμων με αναπηρία κ.λπ.), ώστε να επωφεληθούν από τα μέτρα κατάρτισης ή άλλα μέτρα.
            
            
               –Επιστροφή των δαπανών της κινητικότητας. Για την υποστήριξη της γεωγραφικής κινητικότητας των εργαζομένων σε περίπτωση εκ νέου απασχόλησης σε επιχείρηση που βρίσκεται τουλάχιστον 80 χιλιόμετρα από τον τόπο κατοικίας του εργαζομένου, προβλέπονται η επιστροφή του στον τόπο της αρχικής του διαμονής και τα έξοδα μεταφοράς μέχρι 5 000 EUR.
            
            
               Οι δράσεις που θα χρηματοδοτούνται είτε από το ΕΚΤ ή μόνο με εθνικούς πόρους που συμπληρώνουν τις υπηρεσίες που συγχρηματοδοτούνται από το ΕΤΠ:
            
            
            
               –Επιλογή: Ενημερωτική συνεδρία σχετικά με διαθέσιμες υπηρεσίες, προσανατολισμό για επανένταξη στην απασχόληση, καθιστώντας επίσης διαθέσιμα ειδικά εργαλεία ενεργού αναζήτησης εργασίας. Αυτό είναι το πρώτο μέτρο και θα παρέχεται σε όλους τους συμμετέχοντες.
            
            
               –Συγκεκριμένος προσανατολισμός για εργαζομένους άνω των 60 ετών, συμπεριλαμβανομένης της προώθησης κοινωνικών υπηρεσιών και συνοδευτικών μέτρων προς την συνταξιοδότηση.
            
            
               –Επιδόματα πρόσληψης
                  15
               . Οι επιχειρήσεις που προσλαμβάνουν πρώην εργαζόμενους της Almaviva θα λαμβάνουν έως και 8 000 EUR για σύμβαση αορίστου χρόνου πλήρους απασχόλησης. Τα οφέλη θα είναι αναλογικά για συμβάσεις αορίστου χρόνου με μειωμένο ωράριο.
            
            
               20.Οι προτεινόμενες δράσεις που περιγράφονται εδώ, αποτελούν ενεργά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               21.Η Ιταλία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
            
               22.Το εκτιμώμενο συνολικό κόστος ανέρχεται σε 5 578 950 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 5 355 950 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 223 000 EUR.
            
            
               23.Η συνολική χρηματοδοτική συνεισφορά που ζητείται από το ΕΤΠ είναι 3 347 370 EUR (60 % του συνολικού κόστους).
                  
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα (EUR)
                        
                           16
                        
                     
                  
                  
                     
                        Εκτιμώμενο συνολικό κόστος (EUR)
                        
                           17
                        
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Εξατομικευμένος προσανατολισμός
                           (Servizio di orientamento individuale)
                     
                  
                  
                     
                        1 610
                     
                  
                  
                     
                        70
                     
                  
                  
                     
                        112 700
                     
                  
               
                     
                        Αναζήτηση εργασίας
                           (Scouting de la domanda)
                     
                  
                  
                     
                        650
                     
                  
                  
                     
                        105
                     
                  
                  
                     
                        68 250
                     
                  
               
                     
                        Κατάρτιση, επανακατάρτιση και επαγγελματική κατάρτιση
                           (Formazione e riqualificazione professionale) 
                     
                  
                  
                     
                        750
                     
                  
                  
                     
                        533
                     
                  
                  
                     
                        400 000
                     
                  
               
                     
                        Επανένταξη στην απασχόληση
                           (Assegno di ricollocazione)
                     
                  
                  
                     
                        1 360
                     
                  
                  
                     
                        1 379
                     
                  
                  
                     
                        1 875 000
                     
                  
               
                     
                        Υποστήριξη για αυτοαπασχόληση 
                           (Servizio di supporto all'auto-impiego) 
                     
                  
                  
                     
                        110
                     
                  
                  
                     
                        2 909
                     
                  
                  
                     
                        320 000
                     
                  
               
                     
                        Συνεισφορά για τη σύσταση επιχείρησης
                           (Incentivo per l'avvio di nuove imprese) 
                     
                  
                  
                     
                        110
                     
                  
                  
                     
                        15 000
                     
                  
                  
                     
                        1 650 000
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        4 425 950
                     
                  
               
                     
                  
                  
                     
                  
                  
                     
                        (82,6 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιστροφή των εξόδων για φροντιστές εξαρτώμενων προσώπων (Misure di conciliazione) 
                     
                  
                  
                     
                        400
                     
                  
                  
                     
                        1 700
                     
                  
                  
                     
                        680 000
                     
                  
               
                     
                        Επιστροφή των δαπανών γεωγραφικής κινητικότητας
                           (Indemnità per la mobilità territoriale)
                     
                  
                  
                     
                        50
                     
                  
                  
                     
                        5 000
                     
                  
                  
                     
                        250 000
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών::
                     
                  
                  
                     
                        –
                     
                  
                  
                     
                        930 000
                     
                  
               
                     
                  
                  
                     
                  
                  
                     
                        (17,4 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1.Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        15 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        115 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        40 500
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        52 500
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        223 000
                     
                  
               
                     
                  
                  
                     
                  
                  
                     
                        (4,0 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        5 578 950
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        3 347 370
                     
                  
               
               24.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Ιταλία επιβεβαίωσε ότι οι εν λόγω δράσεις προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               25.Η Ιταλία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 EUR ανά δικαιούχο.
            
         
         
            
               Περίοδος επιλεξιμότητας των δαπανών
            
            
               26.Η Ιταλία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 6 Απριλίου 2017
                  18
               . Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 6 Απριλίου 2017 έως τις 9 Μαΐου 2019.
            
            
               27.Η Ιταλία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Μαρτίου 2017. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων επί των δραστηριοτήτων, είναι επιλέξιμες για χρηματοδοτική συνεισφορά από το ΕΤΠ από την 1η Μαρτίου 2017 έως τις 9 Νοεμβρίου 2019 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               28.Οι πηγές της εθνικής προχρηματοδότησης ή συγχρηματοδότησης είναι περιφερειακοί πόροι που προβλέπονται από το νομοθετικό διάταγμα αριθ. 2017/185 (24.9.2016) και το Ταμείο για την επαγγελματική κατάρτιση που διαχειρίζεται ο φορέας ANPAL
                  19
               .
            
            
               29.Η Ιταλία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης. Τα επιδόματα πρόσληψης, τα οποία αποτελούν δράση στο πλαίσιο του περιφερειακού επιχειρησιακού προγράμματος Lazio του ΕΚΤ 2014-2020, συμπληρώνει τη δέσμη μέτρων ΕΤΠ, αλλά δεν αποτελεί μέρος της. 
            
            
               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               30.Η Ιταλία έχει δηλώσει ότι συστήθηκε επιτροπή (που συγκροτείται από το Υπουργείο οικονομικής ανάπτυξης (MiSE)
                  20
               , τον ANPAL, την περιφέρεια Λάτσιο και ενώσεις εργαζομένων) για να καθορίσει τη στρατηγική και τις παρεμβάσεις για την υποστήριξη των πρώην εργαζομένων της Almaviva. Οι πρώτες διαβουλεύσεις χρονολογούνται από τις 16 Ιανουαρίου 2017 (αρχές περιφέρειας Λάτσιο και ενώσεις εργαζομένων). Σε επακόλουθες συνεδριάσεις, και ιδίως στη συνεδρίαση της 7ης Φεβρουαρίου 2017, καταρτίστηκε η συντονισμένη δέσμη εξατομικευμένων υπηρεσιών. 
            
            
               Συστήματα διαχείρισης και ελέγχου
            
            
               31.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ιταλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζεται ο φορέας ANPAL ως εξής: ο ANPAL — Divisione IV θα ενεργεί ως διαχειριστική αρχή και ο ANPAL — Divisione VI ως αρχή πιστοποίησης. Το Ministerio del lavoro e delle politiche sociali-MLPS — Secretariato Generale — Divisione II θα ενεργεί ως ελεγκτική αρχή. Η περιφέρεια Λάτσιο θα είναι ο ενδιάμεσος φορέας για την αρχή διαχείρισης.
            
            
               Δεσμεύσεις του οικείου κράτους μέλους
            
            
               32.Η Ιταλία παρείχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,
            
            
               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις,
            
            
               –η Almaviva Contact Spa, που συνέχισε τις δραστηριότητές της μετά τις απολύσεις, συμμορφώθηκε προς τις νομικές υποχρεώσεις που διέπουν τις απολύσεις λόγω πλεονασμού και μερίμνησε τα δέοντα για τους εργαζομένους της,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
         
         
            
               33.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 
                  21
               .
            
            
               34.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 3 347 370 EUR, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.
            
            
               35.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  22
               .
            
            
               Συναφείς πράξεις
            
            
               36.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 3 347 370 EUR.
            
            
               37.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Ιταλίας– EGF/2017/004 IT/Almaviva
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  23
               , και ιδίως το άρθρο 15 παράγραφος 4, 
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  24
               , και ιδίως το σημείο 13, 
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και στους μη μισθωτούς των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  25
               .
            
            
               (3)Στις 9 Μαΐου 2017, η Ιταλία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Almaviva Contact SpA στην Ιταλία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 3 347 370 EUR αναφορικά με την αίτηση που υπέβαλε η Ιταλία.
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση ισχύει και εφαρμόζεται από την ημερομηνία της έκδοσής της,
            
         
         
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 3 347 370 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [την ημερομηνία της έγκρισής της]
                  26*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  ΕΕ L 393 της 30.12.2006, σ. 1.
               
               
                  
                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (6)
                  Κατά την περίοδο αναφοράς 1 627 εργαζόμενοι απολύθηκαν από Almaviva SpA. Ωστόσο, αργότερα, στους 17 εξ αυτών προσφέρθηκε μια θέση εργασίας σε άλλο κέντρο της ίδιας επιχείρησης. Οι 17 αυτοί εργαζόμενοι δεν θεωρούνται απολυμένοι για τους σκοπούς της παρούσας προσφυγής. 
               
               
                  
                     (7)
                  Πρόκειται για τους εργαζομένους που θίγονται από την απαγόρευση της απόλυσης (άρθρο. 54 του Decreto Legislativo 151/2001) που θα καταστούν άνευ αντικειμένου στο τέλος της περιόδου προστασίας.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf
               
               
                  
                     (8)
                  Εργασιακές σχέσεις σε κέντρα κλήσεων στην Ιταλία. 
                  (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)
               
               
                  
                     (9)
                  Asso contact –Assoziazione nazionale dei contact center in outsourcing. Ετήσια συνεδρίαση 2016
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf
               
               
                  
                     (10)
                  Íbid..
               
               
                  
                     (11)
                  Εργασιακές σχέσεις σε τηλεφωνικά κέντρα στην Ιταλία. Ό.π.
               
               
                  
                     (12)
                  Εργασιακές σχέσεις σε τηλεφωνικά κέντρα στην Ιταλία. Ό.π.
               
               
                  
                     (13)
                  EGF/2012/001 IE Talk Talk Broadband Services Ltd. COM(2012) 423 τελικό.
               
               
                  
                     (14)
                  Η ενιαία εκπροσώπηση των συνδικάτων στην Ιταλία (συντομογραφία RSU) είναι συλλογικό όργανο αντιπροσωπευτικό όλων των εργαζομένων που απασχολούνται στον ίδιο δημόσιο ή ιδιωτικό φορέα, ανεξαρτήτως ένταξης στο όργανο.
               
               
                  
                     (15)
                  Δράση στο πλαίσιο του περιφερειακού επιχειρησιακού προγράμματος του ΕΚΤ 2014-2020 Lazio
               
               
                  
                     (16)
                  Για την αποφυγή δεκαδικών ψηφίων το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Ιταλία.
               
               
                  
                     (17)
                  Η διαφορά των συνόλων αποδίδεται στη στρογγυλοποίηση.
               
               
                  
                     (18)
                  Η υποδοχή, η οποία αποτελεί δράση χωρίς αίτηση για συγχρηματοδότηση από το ΕΤΠ ξεκίνησε στις 9 Μαρτίου 2017, ενώ ο εξατομικευμένος προσανατολισμός (συγχρηματοδοτούμενο από το ΕΤΠ μέτρο) άρχισε στις 6 Απριλίου 2017.
               
               
                  
                     (19)
                  Agenzia Nazionale per le Politiche Attive del Lavoro (ANPAL).
               
               
                  
                     (20)
                  Ministero dello Sviluppo Economico (MiSE)
               
               
                  
                     (21)
                  ΕΕ L 347 της 20.12.2013, σ. 884.
               
               
                  
                     (22)
                  ΕΕ C 373 της 20.12.2013, σ. 1.
               
               
                  
                     (23)
                  ΕΕ L 347 της 20.12.2013, σ. 855.
               
               
                  
                     (24)
                  ΕΕ C 373 της 20.12.2013, σ. 1.
               
               
                  
                     (25)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (26)
                   Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.